Hans «dobbeltkarriere» har vakt betydelig oppmerksomhet, både hos filmjournalister og hos religiøst søkende mennesker. Han er født inn i Bhutans religiøse overklasse; både hans far, farfar og morfar er religiøse lærere, og omtales henholdsvis som «mester», «hans hellighet» og «yogi». Allerede da han var sju år ble det «oppdaget» at han var inkarnasjonen av en anerkjent lama. Han bor i Paro i Bhutan, men reiser mye. Han tilbringer flere måneder hvert år i tilbaketrukket meditasjon.